  Майя Бывальцева 25-28 толсуре Ижкарысь ыбылӥськонъя но спортъя генерал-майор А. М. Демидов огъетын 51-тӥ ползэ «Ижевская винтовка» ӵошатсконъёс ортчозы. Нюръяськонэ Россилэн 23 улосвылъёсысьтыз 160-лэсь трос спортсменъёс пыриськозы. Со сярысь Удмуртиысь физкультурая, спортъя но егитъёсын ужанъя министерстволэн пресс-службаез ивортӥз. Ижкаре тодмо спортсменъёс но вуозы, соос пӧлын 2017-тӥ арын эстафетаын дуннелэн чемпионъёсыз Максим Цветков но Антон Бабиков, Европалэн чемпионэз Саид Халили. Удмуртилэн шоркараз воргоронъёслэн гинэ ӵошатсконъёссы ортчозы, нылкышноос Чайковске люкасько Ӵошатсконъёслэн радлыксы: 25-тӥ толсуре 11:00 – Россилэн чемпионатэз чотын воргоронъёс пӧлын 20 иськеме нимаз бызьылонъёс 14:00 – Россилэн первенствоез чотын пиос пӧлын 15 иськеме нимаз бызьылонъёс 27-тӥ толсуре 11:00 – Россилэн кубокез понна вожвылъяськон чотын воргоронъёс пӧлын 10 иськемъем спринт 13:30 – огъяросси ӵошатсконъёс улсын пиослэн 4х7,5 эстафетазы 28-тӥ толсуре 11:00 – Россилэн кубокез понна вожвылъяськон чотын воргоронъёс пӧлын 10 иськемъем спринт 14:00 – огъяросси ӵошатсконъёс улсын пиос пӧлын 10 иськемъем спринт Со сяна, 26-тӥ толсуре 18 часын биатлонэз яратӥсьёслэн ӵошатсконъёссы ортчозы. Отчы пыриськон понна радъясьёслэн  пусйиськыны кулэ. Спортсменъёс понна висьыны лыктӥсьёс эм маскаосын луыны кулэ, озьы ик мерлыко висэз чаклано.  Тодэ вайытом, кылем арын Удмуртиысь спортсменъёс «Ижевская винтовка» ӵошатсконъёсын куинь зарни медаль утӥзы.  Тегъёс: Спорт Ижкар Биатлон Удмуртия Ижевскаявинтовка  